Indhold

[1. Generelt 4](#_Toc504037586)

[2. Formål 4](#_Toc504037587)

[3. Kundens rettigheder og forpligtelser 4](#_Toc504037588)

[4. Leverandørens forpligtelser 4](#_Toc504037589)

[5. Underleverandør (underdatabehandler) 5](#_Toc504037590)

[6. Instrukser 6](#_Toc504037591)

[7. Tekniske og organisatoriske sikkerhedsforanstaltninger 6](#_Toc504037592)

[8. Overførsler til andre lande 7](#_Toc504037593)

[9. Tavshedspligt og fortrolighed 7](#_Toc504037594)

[10. Kontroller og erklæringer 7](#_Toc504037595)

[11. Ændringer i Aftalen 8](#_Toc504037596)

[12. Sletning af data 8](#_Toc504037597)

[13. Misligholdelse og tvistigheder 8](#_Toc504037598)

[14. Erstatning og forsikring 8](#_Toc504037599)

[15. Ikrafttræden og varighed 9](#_Toc504037600)

[Bilag 1 – Sikkerhed 11](#_Toc504037601)

[1. Indledning 11](#_Toc504037602)

[2. Sikkerhedskrav indtil 25. maj 2018 11](#_Toc504037603)

[3. Sikkerhedskrav fra 25. maj 2018 12](#_Toc504037604)

[Bilag 2 – Oplysninger om lokationer for behandling og underleverandører (underdatabehandlere) 13](#_Toc504037605)

[1. Lokation(er) for behandlingen [Her opregner Leverandøren, de steder, hvor Kundens personoplysninger opbevares/behandles.] 13](#_Toc504037606)

[2. Underdatabehandlere [Her angiver Leverandøren navn, adresse, cvr-nummer m.m. på underdatabehandlere, som er godkendt af Kunden, jf. pkt. 5.2 i Aftalen.] 13](#_Toc504037607)

[Bilag 3 – Instruks 14](#_Toc504037608)

[1.1 Behandlingens formål 14](#_Toc504037609)

[1.2 Generel beskrivelse af behandlingen 14](#_Toc504037610)

[[Her beskriver Kunden udførligt de typer af behandling, som Leverandøren skal udføre, herunder processer, varigheden og karakteren af behandlingen.] 14](#_Toc504037611)

[1.3 Typen af personoplysninger 14](#_Toc504037612)

[1.4 Kategorier af registrerede 15](#_Toc504037613)

[Der behandles oplysninger om følgende kategorier af registrerede (f.eks. borgere, elever, kontanthjælpsmodtagere m.m.): 15](#_Toc504037614)

[1.5 Tredjelande (ikke EU-medlemslande) 15](#_Toc504037615)

|  |
| --- |
| SKABELON FOR DATABEHANDLERAFTALERMELLEMKUNDER OG IT-LEVERANDØRER |

**Vejledning til brug af skabelonen**

* Tekst, der er sat i [ ] og markeret med gul er aftaletekst, som ikke er lovkrav i forhold til indholdet i en databehandleraftale, og som kunden skal overveje om skal være en del af Aftalen.
* Tekst, der er sat i [ ] og markeret med grøn angiver, at der skal udfyldes med f.eks. en tidsangivelse.
* Tekst, der er skrevet i *kursiv* og sat i [ ], er vejledende tekst.

**DATABEHANDLERAFTALE**(herefter ”Aftalen”)

Mellem

**[Kundens navn]**

[adresse]

[postnr. og by]

CVR. nr.: [XXXX]

(herefter ”Kunden”)

og

**[Leverandørens navn]**

[adresse]

[postnr. og by]

CVR. nr.: [XXXX]

(herefter ”Leverandøren”)

om Leverandørens behandling af personoplysninger på vegne af Kunden.

# Generelt

* 1. Aftalen vedrører Leverandørens forpligtelse til at efterleve de sikkerhedskrav, som fremgår af Europa-Parlamentets og Rådets forordning (EU) 2016/679 af 27. april 2016 (herefter Databeskyttelsesforordningen).
	2. I Aftalen er indarbejdet de krav, som reglerne i Databeskyttelsesforordningen stiller til databehandleraftaler.
	3. Leverandøren skal leve op til principper og anbefalinger i ISO27001.
	4. Leverandøren skal behandle personoplysninger i overensstemmelse med god databehandlingsskik, jf. de til enhver tid gældende regler og forskrifter for behandling af personoplysninger.
	5. *[Ønsker Kunden, at Leverandøren skal forpligte sig til at gøre sig bekendt med Kundens it-sikkerhedsregulativ, it-sikkerhedspolitik og følge de eventuelle, dertilhørende uddybende it-sikkerhedsregler, som vedlægges Aftalen som bilag [4-6], kan der indsættes et krav om dette her. Et krav om dette forudsætter også et yderligere krav om, at Kunden er forpligtiget til at orientere Leverandøren om ændringer af politikker, regler m.v. under pkt. 3.3.]*

# Formål

* 1. Leverandøren behandler i medfør af aftale med Kunden [titel og dato eller anden entydig identifikation af Leveringskontrakten](herefter ”Leveringskontrakt”) personoplysninger for Kunden, hvor Leverandørens behandlinger og formålet med behandlingerne er beskrevet.

# Kundens rettigheder og forpligtelser

* 1. Kunden er dataansvarlig for de personoplysninger, som Kunden instruerer Leverandøren om at behandle. Kunden har ansvaret for, at de personoplysninger, som Kunden instruerer Leverandøren om at behandle, må behandles af Leverandøren, herunder at behandlingen er nødvendig og saglig i forhold til Kundens opgavevaretagelse.
	2. Kunden har de rettigheder og forpligtelser, som er givet en dataansvarlig i medfør af lovgivningen, jf. Aftalens pkt. 1.1 og 1.2.
	3. Kunden er forpligtet til at orientere Leverandøren i tilfælde af Kundens eventuelle skærpede it-sikkerhedsregler og ved ændringer i Kundens it-sikkerhedspolitik og it-sikkerhedsregulativ, jf. bilag [4-6].

# Leverandørens forpligtelser

* 1. Leverandøren er databehandler af de personoplysninger, som Leverandøren behandler på vegne af Kunden, jf. pkt. 6 og bilag 3. Leverandøren har som databehandler de forpligtelser, som er pålagt en databehandler i medfør af lovgivningen, jf. Aftalens pkt. 1.1 og 1.2.
	2. Leverandøren behandler alene de overladte personoplysninger efter instruks fra Kunden, jf. pkt. 6 og bilag 3, og alene med henblik på opfyldelse af Leveringskontrakten.
	3. Leverandøren skal løbende føre en fortegnelse over behandlingen af personoplysninger samt en fortegnelse over alle sikkerhedsbrud.
	4. Leverandøren skal sikre personoplysningerne via tekniske og organisatoriske sikkerhedsforanstaltninger, som beskrevet 1Databeskyttelsesforordningen, jf. bilag 1 – Sikkerhed.
	5. Leverandøren skal på opfordring fra Kunden hjælpe med at opfylde Kundens forpligtelser i forhold til den registreredes rettigheder, herunder besvarelse af anmodninger fra borgere om indsigt i egne oplysninger, udlevering af borgerens oplysninger, rettelse og sletning af oplysninger, begrænsning af behandling af borgerens oplysninger, samt Kundens forpligtelser i forhold til underretning af den registrerede ved sikkerhedsbrud i medfør af Databeskyttelsesforordningens kap. III samt artikel 34.
	6. Leverandøren skal hjælpe Kunden med at efterleve dennes forpligtelser efter Databeskyttelsesforordningens artikel 32-36.
	7. Leverandøren garanterer at levere tilstrækkelig ekspertise, pålidelighed og ressourcer til at implementere passende tekniske og organisatoriske foranstaltninger sådan, at Leverandørens behandling af Kundens personoplysninger opfylder kravene i Databeskyttelsesforordningen og sikrer beskyttelse af den registreredes rettigheder.
	8. [Leverandøren er forpligtet til at oplyse med præcise adresseangivelser, hvor Kundens personoplysninger opbevares, jf. bilag 2. Leverandøren skal ajourføre oplysningerne over for Kunden ved enhver ændring.
	9. Hvis Leverandøren er etableret i en anden EU-medlemsstat, skal Leverandøren frem til 25. maj 2018 ligeledes overholde de bestemmelser om sikkerhedsforanstaltninger, som er fastsat i lovgivningen i den pågældende medlemsstat.

# Underleverandør (underdatabehandler)

* 1. Ved underdatabehandler forstås en underleverandør, til hvem Leverandøren har overladt hele eller dele af den behandling, som Leverandøren foretager på vegne af Kunden.
	2. Leverandøren må ikke uden udtrykkelig skriftlig godkendelse fra Kunden anvende andre underdatabehandlere end dem, der er angivet i bilag 2, herunder foretage udskiftning af disse, til at behandle de personoplysninger, som Kunden har overladt til Leverandøren i medfør af Leveringskontrakten. Kunden kan ikke nægte at godkende tilføjelse eller udskiftning af en underdatabehandler medmindre, der foreligger en konkret saglig begrundelse herfor.
	3. Hvis Leverandøren overlader behandlingen af personoplysninger, som Kunden er dataansvarlig for, til underdatabehandlere, skal Leverandøren indgå en skriftlig (under)databehandleraftale med underdatabehandleren.
	4. Underdatabehandleraftalen, jf. pkt. 5.3, skal pålægge underdatabehandleren de samme databeskyttelsesforpligtelser, som Leverandøren er pålagt efter Aftalen, herunder, at underdatabehandleren garanterer at kunne levere tilstrækkelig ekspertise, pålidelighed og ressourcer til at kunne implementere de passende tekniske og organisatoriske foranstaltninger således, at underdatabehandlerens behandling opfylder kravene i Databeskyttelsesforordningen og sikrer beskyttelse af den registreredes rettigheder.
	5. Når Leverandøren overlader behandlingen af personoplysninger, som Kunden er dataansvarlig for, til underdatabehandlere, har Leverandøren over for Kunden ansvaret for underdatabehandlernes overholdelse af disses forpligtelser, jf. pkt. 5.3.
	6. Kunden kan til enhver tid forlange dokumentation fra Leverandøren for eksistensen og indholdet af underdatabehandleraftaler for de underdatabehandlere, som Leverandøren anvender i forbindelse med opfyldelsen af sine forpligtelser over for Kunden.
	7. Al kommunikation mellem Kunden og underdatabehandleren sker via Leverandøren.

# Instrukser

* 1. Leverandørens behandling af personoplysninger på vegne af Kunden sker udelukkende efter dokumenteret instruks, jf. bilag 3. Det er Leverandørens ansvar at sikre, at eventuelle underdatabehandlere, jf. pkt. 5.3, får tilsendt Kundens instruks, jf. bilag 3.

* 1. Leverandøren giver omgående besked til Kunden, hvis en instruks efter Leverandørens vurdering er i strid med lovgivningen, jf. pkt. 1.2.

# Tekniske og organisatoriske sikkerhedsforanstaltninger

* 1. Leverandøren skal, jf. bilag 1, iværksætte alle sikkerhedsforanstaltninger, der kræves for at sikre et passende sikkerhedsniveau.

* 1. Leverandøren skal mindst en gang årligt gennemgå sine interne sikkerhedsforskrifter og retningslinjer for behandlingen af personoplysninger med henblik på at sikre, at de fornødne sikkerhedsforanstaltninger til stadighed er iagttaget, jf. pkt. 7.1, samt bilag 1.
	2. Leverandøren samt dennes ansatte er underlagt forbud mod at skaffe sig oplysninger af enhver art, som ikke har betydning for udførelsen af den pågældendes opgaver.
	3. Leverandøren har pligt til at instruere de ansatte, der har adgang til eller på anden måde varetager behandling af Kundens personoplysninger, om Leverandørens forpligtelser, herunder bestemmelserne om tavshedspligt og fortrolighed, jf. pkt. 9.
	4. Leverandøren er forpligtet til straks at underrette Kunden om ethvert sikkerhedsbrud samt ved
1. enhver anmodning om videregivelse af personoplysninger omfattet af Aftalen fra en myndighed, medmindre orienteringen af Kunden er eksplicit forbudt ved lov, f.eks. i medfør af regler, der har til formål at sikre fortroligheden af en retshåndhævende myndigheds efterforskning,
2. anden manglende overholdelse af Leverandørens, samt eventuelle underdatabehandleres forpligtelser

uanset, om dette sker hos Leverandøren eller hos en underdatabehandler.

* 1. Leverandøren må ikke hverken offentligt eller til tredjeparter kommunikere om sikkerhedsbrud, jf. pkt. 7.6, uden forudgående skriftlig aftale med Kunden om indholdet af en sådan kommunikation, medmindre Leverandøren har en retlig forpligtelse til sådan kommunikation.

# Overførsler til andre lande

* 1. Leverandørens overførsel af personoplysninger til lande, der ikke er medlem af EU (tredjelande), f.eks. via en cloudløsning eller en underdatabehandler, skal ske i overensstemmelse med Kundens instruks herfor, jf. bilag 3.

* 1. Ved overførsel til tredjelande er Leverandøren og Kunden i fællesskab ansvarlige for, at der foreligger et gyldigt overførselsgrundlag.
	2. Hvis Kundens personoplysninger overføres til en EU-medlemsstat, er det frem til 25. maj 2018 Leverandørens ansvar, at de til enhver tid gældende bestemmelser om sikkerhedsforanstaltninger, som er fastsat i lovgivningen i den pågældende medlemsstat, overholdes.
	3. Leverandøren må ikke overføre eller tillade overførsel af personoplysninger til udlandet, uden kundens forudgående accept (”krigsreglen”).

# Tavshedspligt og fortrolighed

* 1. Leverandøren er - under og efter Leveringskontraktens ophør - pålagt fuld tavshedspligt omkring alle oplysninger, denne bliver bekendt med gennem samarbejdet. Aftalen indebærer, at tavshedspligtsbestemmelserne i straffelovens §§ 152-152f, jf. straffelovens § 152a, finder anvendelse.
	2. Leverandøren skal sikre, at alle, der behandler oplysninger omfattet af Aftalen, herunder ansatte, tredjeparter (f.eks. en reparatør) og underdatabehandlere, forpligter sig til fortrolighed eller er underlagt en passende lovbestemt tavshedspligt.

# Kontroller og erklæringer

* 1. Leverandøren er forpligtet til uden ugrundet ophold at give Kunden nødvendige oplysninger til, at Kunden til enhver tid kan sikre sig, at Leverandøren overholder de krav, der følger af denne Aftale.
	2. Kunden, en repræsentant for Kunden eller dennes revision (såvel intern som ekstern) har adgang til at foretage inspektioner og revision hos Leverandøren, få udleveret dokumentation, herunder logs, stille spørgsmål m.v. med henblik på at konstatere, at Leverandøren overholder de krav, der følger af denne Aftale.
	3. Leverandøren skal én gang årligt vederlagsfrit til Kunden fremsende en erklæring om overholdelse af denne Aftale. Erklæringen skal udarbejdes i overensstemmelse med [*vælg enten* ”gældende, anerkendte branchestandarder på området” *eller angiv den ønskede standard*], og skal omfatte både Leverandørens og eventuelle underdatabehandleres databehandling. Den første erklæring skal foreligge 12 måneder efter Leveringskontraktens indgåelse.
	4. I tilfælde af, at Kunden og/eller relevante offentlige myndigheder, særligt Datatilsynet, ønsker at foretage en inspektion af de ovennævnte foranstaltninger i henhold til denne aftale, forpligter Leverandøren og Leverandørens underleverandører sig til uden yderligere omkostninger for Kunden at stille tid og ressourcer til rådighed herfor.

# Ændringer i Aftalen

* 1. Kunden kan til enhver tid, med et forudgående varsel på mindst 30 Dage, foretage ændringer i Aftalen og instruksen, jf. bilag 3. Ændringsprocessen og omkostningerne aftales skriftligt mellem Kunden og Leverandøren i Leveringskontrakten. Leverandøren skal ved sådanne ændringer uden ugrundet ophold sikre, at underdatabehandlerne tillige forpligtes af ændringerne.
	2. I det omfang ændringer i lovgivningen, jf. pkt. 1.1 og 1.2, eller tilhørende praksis, giver anledning til dette, er Kunden med et varsel på 30 Dage og uden at dette medfører krav om betaling fra Leverandøren, berettiget til at foretage ændringer i Aftalen.

# Sletning af data

* 1. Kunden træffer beslutning om, hvorvidt der skal ske sletning eller tilbagelevering af personoplysningerne efter, at behandlingen af personoplysningerne er ophørt i medfør af Leveringskontrakten.
	2. Kunden skal senest 30 Dage inden Leveringskontraktens ophør skriftligt meddele Leverandøren, hvorvidt alle personoplysningerne skal slettes eller tilbageleveres til Kunden. I det tilfælde, hvor personoplysningerne tilbageleveres til Kunden, skal Leverandøren ligeledes slette eventuelle kopier. Leverandøren skal sikre, at eventuelle underdatabehandlere ligeledes efterlever Kundens meddelelse.
	3. Leverandøren skal fremsende dokumentation for, at den påkrævede sletning, jf. pkt. 12.2, er foretaget.
	4. Leverandøren skal foretage den påkrævede sletning, jf. pkt. 12.2, i henhold til [*angiv den ønskede etablerede internationale standard for sletning, f.eks. NIST 800-88*]

# Misligholdelse og tvistigheder

* 1. Misligholdelse og tvistigheder er reguleret i Leveringskontrakten.

# Erstatning og forsikring

* 1. Erstatnings- og forsikringsspørgsmål er reguleret i Leveringskontrakten.

# Ikrafttræden og varighed

* 1. Aftalen træder i kraft ved Kundens og Leverandørens underskrift og er gældende så længe Leverandøren behandler eller opbevarer personoplysninger på vegne af Kunden alt efter hvilket tidspunkt, der indtræder senest.
	2. I tilfælde af ophør af databehandleraftalen, uanset det juridiske grundlag herfor, skal Leverandøren yde de fornødne overgangsydelser til Kunden.
	3. De fornødne overgangsydelser omfatter bl.a., at Leverandøren skal handle efter instruks fra Kunden, herunder instruks om straks at tilbagelevere eller slette samtlige personoplysninger, uanset opbevaringsmedie.
	4. Leverandøren er forpligtet til loyalt og hurtigst muligt at medvirke til, at udførelse af ydelserne overgår til en anden databehandler eller tilbageføres til Kunden. Leverandøren skal straks efter anmodning fra Kunden ændre, overføre eller slette personoplysninger, som Leverandøren behandler for Kunden.
1. **Formkrav**
	1. Aftalen skal foreligge skriftligt, herunder elektronisk, hos Kunden og Leverandøren.
2. **Forrang**
	1. I tilfælde af uoverensstemmelse mellem bestemmelserne i denne Aftale og bestemmelserne i andre skriftlige eller mundtlige aftaler indgået mellem Kunden og Leverandøren – herunder Leveringskontrakten – skal bestemmelserne i denne Aftale (databehandleraftale) have forrang.

For Kunden For Leverandøren

Dato Dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilag:**

Bilag 1 – Sikkerhed

Bilag 2 – Oplysninger om lokationer for behandling og underleverandører (underdatabehandlere)

Bilag 3 – Instruks

[Bilag 4 – Kundens it-sikkerhedsregulativ]

[Bilag 5 – Kundens it-sikkerhedspolitik]

[Bilag 6 – Kundens supplerende it-sikkerhedsregler]

Bilag 1 – Sikkerhed

# Indledning

Dette bilag indeholder en beskrivelse af de tekniske og organisatoriske sikkerhedsforanstaltninger, som Leverandøren i medfør af Aftalen har ansvar for at gennemføre, overholde og sikre overholdelse af hos dennes underdatabehandlere, som er angivet i bilag 2.

# Sikkerhedskrav indtil 25. maj 2018

Leverandøren gennemfører følgende tekniske og organisatoriske sikkerhedsforanstaltninger for at sikre et sikkerhedsniveau, der opfylder kravene i Sikkerhedsbekendtgørelsen og tilhørende praksis.

Foranstaltningerne gennemføres for at undgå, at personoplysninger:

* tilintetgøres, mistes, ændres eller forringes,
* kommer til uvedkommendes kendskab eller misbruges,
* eller i øvrigt behandles i strid med lovgivningen, jf. Aftalens pkt. 1.1

**Generelle sikkerhedsforanstaltninger**

*[Her beskriver Leverandøren, hvordan Leverandøren overholder kravene i Sikkerhedsbekendtgørelsens kap. 2 om interne sikkerhedsbestemmelser, instrukser, retningslinjer for Leverandørens tilsyn og ajourføring, instruktion, fysisk sikring samt sikkerhed ved reparation, service, kassation af medier mv.]*

[Leverandøren udfylder]

**Autorisation og adgangskontrol**

*[Her beskriver Leverandøren, hvordan Leverandøren overholder kravene i Sikkerhedsbekendtgørelsens kap. 2, samt hvis relevant kap. 3, om autorisationer og adgangskontrol]*

 [Leverandøren udfylder]

**Inddatamateriale som indeholder personoplysninger**

*[Her beskriver Leverandøren, hvis relevant, hvordan Leverandøren overholder kravene i Sikkerhedsbekendtgørelsens kap. 2 om håndtering af inddatamateriale]*

[Leverandøren udfylder]

**Uddatamateriale som indeholder personoplysninger**

*[Her beskriver Leverandøren, hvis relevant, hvordan Leverandøren overholder kravene i Sikkerhedsbekendtgørelsens kap. 2 om håndtering af uddatamateriale]*

[Leverandøren udfylder]

**Eksterne kommunikationsforbindelser**

*[Her beskriver Leverandøren, hvordan Leverandøren overholder kravene i Sikkerhedsbekendtgørelsens kap. 2 om eksterne kommunikationsforbindelser. Hjælp til udfyldelse kan findes i Datatilsynets it-sikkerhedstekster:* [*https://www.datatilsynet.dk/publikationer/it-sikkerhedstekster/*](https://www.datatilsynet.dk/publikationer/it-sikkerhedstekster/)*]*

[Leverandøren udfylder]

**Kontrol med afviste adgangsforsøg**

*[Her beskriver Leverandøren, hvis relevant, hvordan Leverandøren overholder kravene i Sikkerhedsbekendtgørelsens kap. 3 om kontrol med afviste adgangsforsøg]*

[Leverandøren udfylder]

**Logning**

*[Her beskriver Leverandøren, hvis relevant, hvordan Leverandøren overholder kravene i Sikkerhedsbekendtgørelsens kap. 3 om logning]*

[Leverandøren udfylder]

**Hjemmearbejdspladser**

Leverandørens behandling af personoplysninger sker helt eller delvist ved anvendelse af hjemmearbejdspladser [*Leverandøren udfylder*]:

🞏 Ja

🞏 Nej

*[Her beskriver Leverandøren, hvordan Leverandøren overholder kravene i Sikkerhedsbekendtgørelsens kap. 2 om retningslinjer for hjemmearbejdspladser mv.]*

[Leverandøren udfylder]

# Sikkerhedskrav fra 25. maj 2018

Leverandøren gennemfører følgende tekniske og organisatoriske sikkerhedsforanstaltninger for at sikre et sikkerhedsniveau, der passer til de aftalte behandlinger, jf. Instruks (bilag 3), og som dermed opfylder Databeskyttelsesforordningens artikel 32.

Foranstaltningerne fastlægges ud fra overvejelser om:

1. Hvad der kan lade sig gøre rent teknisk

2. Implementeringsomkostningerne

3. Den pågældende behandlings karakter, omfang, sammenhæng og formål, jf. Instruksen (bilag 3)

4. Konsekvenserne for borgerne ved et sikkerhedsbrud

5. Den risiko, der er forbundet med behandlingerne, herunder risikoen for:

a) tilintetgørelse af oplysningerne

b) tab af oplysningerne

c) ændring af oplysningerne

d) uautoriseret videregivelse af oplysningerne

e) uautoriseret adgang til oplysningerne

[Leverandøren udfylder]

Bilag 2 – Oplysninger om lokationer for behandling og underleverandører (underdatabehandlere)

1. **Lokation(er) for behandlingen** *[Her opregner Leverandøren, de steder, hvor Kundens personoplysninger opbevares/behandles.]*

[Leverandøren udfylder]

1. **Underdatabehandlere** *[Her angiver Leverandøren navn, adresse, cvr-nummer m.m. på underdatabehandlere, som er godkendt af Kunden, jf. pkt. 5.2 i Aftalen.]*

[Leverandøren udfylder, hvis der anvendes underdatabehandlere]

Bilag 3 – Instruks

**Instruks**

Kunden instruerer hermed Leverandøren om at foretage behandling af Kundens oplysninger til brug for [drift/levering] af [ydelser/løsning], jf. Leveringskontrakt [titel og dato eller anden entydig identifikation].

Overlader Leverandøren behandling af Kundens oplysninger til underdatabehandlere, er Leverandøren ansvarlig for at indgå skriftlige (under)databehandleraftaler med disse, jf. Aftalens pkt. 5.3. Leverandøren er ansvarlig for, at Kundens instruks fremsendes til eventuelle underdatabehandlere.

**Behandlingens formål**

Behandling af Kundens oplysninger sker i henhold til formålet i Leveringskontrakten.

Leverandøren må ikke anvende oplysningerne til andre formål.

Oplysningerne må ikke behandles efter instruks fra andre end Kunden.

**Generel beskrivelse af behandlingen**

*[Her beskriver Kunden udførligt de typer af behandling, som Leverandøren skal udføre, herunder processer, varigheden og karakteren af behandlingen.]*

**Typen af personoplysninger**

Behandlingerne indeholder personoplysninger i de nedenfor afkrydsede kategorier.Leverandørens og eventuelle underdatabehandleres niveau for behandlingssikkerhed bør afspejle oplysningernes følsomhed, jf. bilag 1*.*

**Almindelige personoplysninger** (jf. Databeskyttelsesforordningens artikel 6)

[ ]  Almindelige personoplysninger

**Følsomme personoplysninger** (jf. Databeskyttelsesforordningens artikel 9):

[ ]  Racemæssig eller etnisk baggrund

[ ]  Politisk overbevisning

[ ]  Religiøs overbevisning

[ ]  Filosofisk overbevisning

[ ]  Fagforeningsmæssige tilhørsforhold

[ ]  Helbredsforhold, herunder misbrug af medicin, narkotika, alkohol m.v.

[ ]  Seksuelle forhold

**Oplysninger om enkeltpersoners rent private forhold** (, jf. Databeskyttelsesforordningens artikel 6 og 9):

[ ]  Strafbare forhold

[ ]  Væsentlige sociale problemer

[ ]  Andre rent private forhold, som ikke er nævnt ovenfor:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oplysninger om cpr-nummer** (eventuelt national lovgivning, jf. Databeskyttelsesforordningens artikel 87)

[ ]  CPR-numre

* 1. **Kategorier af registrerede**

Der behandles oplysninger om følgende kategorier af registrerede (f.eks. borgere, elever, kontanthjælpsmodtagere m.m.):

A) [*Indsæt kategori af personer*]

B) [*Indsæt kategori af personer*]

C) [*Indsæt kategori af personer*]

**Tredjelande (ikke EU-medlemslande)**

Leverandøren må overføre personoplysninger til følgende tredjelande:

[Kunden udfylder]

Gyldigt overførselsgrundlag for overførslerne er:

[*Udfyldes i forhold til hvilke(t) tredjeland(e), Kunden har godkendt overførsel til*]